Diari Oficial de la Generalitat Valenciana


Sumari del DOGV 8225, del 01-02-2018 (2018/255)

RESOLUCIÓ de 10 de gener de 2018, de l'encarregat de l'Oficina Central del Registre de Cooperatives de la Comunitat Valenciana, per la qual s'anuncia el dia i l'hora del sorteig públic per a determinar l'ordre de nomenaments de les persones físiques i jurídiques auditores de comptes per al supòsit regulat en l'article 50 del text refós de la Llei de cooperatives de la Comunitat Valenciana, aprovat pel Decret legislatiu 2/2015, de 15 de maig.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8225

Data del DOGV
:   01-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/255


Data del document
:   10-01-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 10 de gener de 2018, de l'encarregat de l'Oficina Central del Registre de Cooperatives de la Comunitat Valenciana, per la qual s'anuncia el dia i l'hora del sorteig públic per a determinar l'ordre de nomenaments de les persones físiques i jurídiques auditores de comptes per al supòsit regulat en l'article 50 del text refós de la Llei de cooperatives de la Comunitat Valenciana, aprovat pel Decret legislatiu 2/2015, de 15 de maig. [2018/255]  
Per a donar adequat compliment a l'article 50 del text refós de la Llei de cooperatives de la Comunitat Valenciana, aprovat per Decret legislatiu 2/2015, de 15 de maig, relatiu al nomenament de persones físiques i jurídiques auditores de comptes per part del Registre de Cooperatives de la Comunitat Valenciana, i a l'efecte d'establir l'ordre de nomenament d'aquestes, s'anuncia que el desé dia hàbil a comptar del següent a la publicació de la present resolució en el Diari Oficial de la Generalitat Valenciana, a les 12.00 hores, es procedirà a realitzar en la seu de l'Oficina Central del Registre, sítia a l'avinguda de Navarro Reverter, número 2, planta 5, de València, el sorteig públic pel qual s'establirà la lletra de l'alfabet que determinarà l'ordre dels nomenaments que hagen d'efectuar-se en l'exercici 2018, entre les persones físiques i jurídiques inscrites en el Registre Oficial d'Auditors de Comptes a 31 de desembre de l'any 2017.  
La lletra de l'alfabet que es determine a través de l'esmentat sorteig serà la mateixa per a qualsevol de les oficines del Registre de Cooperatives existents a la Comunitat Valenciana, i s'aplicarà a les llistes confeccionades a aquest efecte per l'Institut de Comptabilitat i Auditoria de Comptes per a cada circumscripció territorial provincial.  
  
València, 10 de gener de 2018.- L'encarregat del Registre: José Ignacio Martínez Estevan.